จับตาวันนี้! ครม.ถกมาตรการเยียวยาโควิดรอบ 3 ลดค่าน้ำค่าไฟ-ขยายคนละครึ่ง-เราชนะ
จับตาวันนี้! ครม.ถกมาตรการเยียวยาโควิดรอบ 3 ลดค่าน้ำค่าไฟ-ขยายคนละครึ่ง-เราชนะ
5 พ.ค. 2564

รายงานข่าวจากทำเนียบรัฐบาล เปิดเผยว่า การประชุมคณะรัฐมนตรี (ครม.) ผ่านระบบวีดิโอคอนเฟอร์เรนซ์วันนี้(5พ.ค.64) มีวาระการพิจารณาที่สำคัญ ได้แก่ การพิจารณาแนวทางมาตรการเยียวยา และฟื้นฟูเศรษฐกิจจากผลกระทบของการแพร่ระบาดของโควิด-19 รอบ 3 เพื่อดูแลและเยียวยาประชาชนอย่างเร่งด่วน และฟื้นฟูเศรษฐกิจโดยเร็ว และจะพิจารณามาตรการที่สามารถดำเนินการได้ทันที อาทิ มาตรการด้านการเงิน มาตรการด้านสินเชื่อ มาตรการพักชำระหนี้ รวมถึงมาตรการลดค่าใช้จ่ายของประชาชน มาตรการการรักษาระดับการบริโภคภายในประเทศและมาตรการฟื้นฟูเศรษฐกิจ
สำหรับมาตรการลดค่าใช้จ่าย เช่น การลดค่าน้ำ-ค่าไฟ 2 เดือน ตั้งแต่เดือน มิ.ย. – ก.ค., มาตรการทางการเงินการคลัง เช่น ธนาคารออมสิน ธนาคารเพื่อการเกษตรและสหกรณ์การเกษตร เตรียมวงเงินปล่อยกู้ฉุกเฉิน พร้อมกับขยายเวลาพักหนี้ให้ผู้เดือดร้อน ขณะที่มาตรการกระตุ้นและฟื้นฟูเศรษฐกิจ ได้แก่ โครงการคนละครึ่งเฟส 3 การขยายสิทธิโครงการเราชนะ
กระทรวงการคลัง เสนอร่างพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากรตามมาตรการภาษีเพื่อสนับสนุนการจ้างงานผู้พ้นโทษ
กระทรวงพาณิชย์ เสนอการต่ออายุโครงการการให้สิทธิพิเศษแก่ประเทศพัฒนาน้อยที่สุด ระยะที่ 2, รายงานประจำปี 2562 ของสถาบันระหว่างประเทศเพื่อการค้าและการพัฒนา&amp;#8203; (องค์การมหาชน)
กระทรวงคมนาคม&amp;#8203; เสนอร่างพระราชกฤษฎีกากำหนดเขตที่ดินที่จะเวนคืนในท้องที่ตำบลจานใหญ่&amp;#8203; &amp;#8203;อำเภอกันทรลักษ์&amp;#8203; ตำบลเสียว&amp;#8203; ตำบลหนองงูเหลือม&amp;#8203; อำเภอเบญจลักษ์จังหวัดศรีสะเกษ
ในการประชุมครม.วันนี้ ได้ย้ายสถานที่จัดการประชุมจากเดิมที่ห้องประชุม 501 ชั้น 5 ตึกบัญชาการ 1 ไปที่ตึกภักดีบดินทร์ หลังมีแม่บ้านติดโควิด-19